open-index/open-wikipedia-markdown huggingface dataset:
Jean-Pierre Lassau

**Jean-Pierre Lassau** (23. syyskuuta 1934 Pariisi, Ranska – 2. joulukuuta 2014) oli ranskalainen yleisurheilija, jonka päälaji oli kuulantyöntö.

Lassau paransi kuulantyönnössä Ranskan ennätystä kahdesti. Hän saavutti ensimmäisenä ranskalaistyöntäjänä 16 metrin rajan 16. lokakuuta 1955 tuloksellaan 16,00&nbsp;m. Kesäkuussa 1956 Raymond Thomas otti Ranskan ennätyksen takaisin nimiinsä mutta lokakuussa 1957 Lassau työnsi uuden ennätyksen 16,55&nbsp;m. Tämän ennätyksen rikkoi Pierre Colnard vasta toukokuussa 1961.

## Henkilökohtaiset ennätykset

* Kuulantyöntö: 16,55&nbsp;m (1957)
* Kiekonheitto: 46,86&nbsp;m (1960)

## Lähteet

* 

### Viitteet
Ville Tuppurainen

**Ville Samu Taneli Tuppurainen** (s. 18. kesäkuuta 1988) on suomalainen Laukaasta kotoisin oleva uransa lopettanut yhdistetyn urheilija, joka edusti Jyväskylän Hiihtoseuraa. Tuppuraista valmensivat Petter Kukkonen ja Pekka Tuppurainen.

## Ura
Kaudella 2007–2008 Tuppurainen kuului yhdistetyn A-maajoukkueen haastajaryhmään. Hän kilpaili B-maailmancupissa, jossa oli parhaimmillaan yhdeksäs maaliskuussa 2008 käydyssä sprintissä Italian Pragelatossa. Kaudeksi 2008–2009 hän nousi ensimmäisen kerran A-maajoukkueeseen. Paras sijoitus maailmancupissa hänellä on tällä hetkellä 39. sija Ranskan Chaux-Neuvessa käydyssä gundersen-yhdistetystä helmikuussa 2009. Liberecin MM-kisoihin hänet valittiin joukkueen varamieheksi.

Zakopanen nuorten MM-kilpailuissa helmikuussa 2008 Tuppurainen oli gundersen-yhdistetyssä 11. Ensimmäisen mitalin aikuisten SM-kilpailissa Tuppurainen voitti vuonna 2008, kun hän sai hopeaa SM-kisojen parisprintissä Rovaniemellä yhdessä Antti Kuisman kanssa.

## Lähteet

## Aiheesta muualla
*Tuppurainen Suomen Hiihtoliiton urheilijakortissa 
*
André Godard

**André Godard** (27. helmikuuta 1939 Châtillon-en-Dunois, Eure-et-Loir, Ranska – 12. helmikuuta 2023) oli ranskalainen yleisurheilija, jonka päälaji oli kuulantyöntö.

Godard kilpaili Belgradin EM-kilpailuissa 1962 mutta ei selviytynyt kuulantyönnön karsinnasta jatkoon tuloksellaan 15,71&nbsp;m. Hän voitti Ranskan mestaruuden vuonna 1964. Hän työnsi 17. syyskuuta 1961 ensimmäisenä ranskalaisena kuulaa tasan 17 metriä. Hän menetti Ranskan ennätyksen 34 päivää myöhemmin Pierre Colnardille.

## Henkilökohtaiset ennätykset

* Kuulantyöntö: 18,03&nbsp;m (1967)
* Kiekonheitto: 53,32&nbsp;m (1966)

## Lähteet

* 

### Viitteet
Alain Drufin

**Alain Drufin** (11. heinäkuuta 1942 La-Chapelle-Saint-Mesmin, Loiret, Ranska – 12. helmikuuta 2024) oli ranskalainen yleisurheilija, jonka päälajit olivat kuulantyöntö ja kiekonheitto.

Drufin kilpaili Budapestin EM-kilpailuissa 1966 mutta karsiutui sekä kuulantyönnössä tuloksella 16,91&nbsp;m että kiekonheitossa tuloksella 49,84&nbsp;m. Hän voitti Ranskan mestaruuden kiekonheitossa vuonna 1966. Saman vuoden heinäkuussa hän teki kuulantyönnössä Ranskan ennätyksen 18,06&nbsp;m. Hän piti ennätystä hallussaan vain 34 vuorokautta kunnes Pierre Colnard otti sen takaisin nimiinsä.

## Henkilökohtaiset ennätykset

* Kuulantyöntö: 18,06&nbsp;m (1966)
* Kiekonheitto: 54,12&nbsp;m (1966)

## Lähteet

* 

### Viitteet
Jääkide

**Jääkide** on veden yleisimmän kiinteän olomuodon eli jään muodostama kide. Veden molekyylirakenteessa on jokaista happiatomia kohti kaksi vetyatomia. Niiden välisistä sidoksista johtuen jääkiteissä toistuu kuusikulmainen kiderakenne, jossa toistuvat 120 asteen kulmat. 

Jääkiteet kasvavat hitaasti vesihöyryn härmistyessä tai nestemäisen veden jäätyessä. Tietyt kasvusuunnat, *fasetit*, kasvavat hitaammin kuin toiset, mikä johtaa kuusikulmaisen pilarin viipaleita muistuttavien muotojen syntymiseen. Sen mukaan kasvavatko päätyfasetit vai prismafasetit nopeammin, syntyy joko levymäisiä tai neulasmaisia perusmuotoja. Kasvusuunta määräytyy lämpötilan mukaan.   Kylmemmässä kuin -22 ℃ kiteet kasvavat pituussuuntaan, siitä  -10 ℃ asteeseen levysuunta kasvaa voimakkaammin, siitä -4 ℃ asteeseen pylvässuunta voittaa jälleen ja sitä lämpimämmässä on taas levyjen vuoro.  Tämä vaihtelu yhdessä ilmankosteuden erojen kanssa selittää eri muotoiset lumihiutaleet.

Kun kostea, vesihöyryä sisältävä ilma jäähtyy riittävästi, vesihöyrystä alkaa härmistyä jääkiteitä. Kiteiden muodostuminen ei ala spontaanisti missä tahansa, vaan yleensä jonkun sopivan muotoisen hiukkasen eli *jäätymisytimen* pinnalle. Erilaiset rakenteet kuten lasit ja heinänkorret toimivat oivallisina jäätymisytiminä silloin kun ne jäähtyvät ulossäteilyn takia yleensä kylmemmiksi kuin ympäröivä ilma. Tällöin syntyy jääkiteiden muodostamaa kuuraa.
 
Jääkiteitä voi tutkia lasilevyjen ja mikroskoopin avulla, mutta kaikki tutkimusvälineet täytyy jäähdyttää huolellisesti.

## Lähteet

## Aiheesta muualla
Our Miss Brooks

**Our Miss Brooks** oli yhdysvaltalainen tilannekomediasarja, jota esitettiin CBS:n radioverkossa 19. heinäkuuta 1948 &ndash; 7. heinäkuuta 1957 välisenä aikana. Siitä tehtyä televisiosarjaa CBS esitti 1952&ndash;1956. Sen pohjalta tehtiin myös Warner Brothersin tuottama 1956 ensi-iltansa saanut elokuva.

Radiosarjan tapahtumat sijoittuivat Madison High Schooliin, ja sarjan päähenkilönä oli koulun englannin kielen opettaja Connie Brooks, jota esitti Eve Arden. Koulun rehtoria Osgood Conklinia esitti Gale Gordon, ja Connie Brooksin ihastuksen kohdetta biologian opettaja Mr. Boyntonia Jeff Chandler. Sarjan vakioesiintyjiin kuului myös koulun oppilasta Walter Dentonia esittänyt Richard Crenna, ja tämän tyttöystävää ja koulun rehtorin tytärtä esittänyt Gloria McMillan. Sarjan käsikirjoitti ja ohjasi Al Lewis.

Useimmat sarjan radioversion esiintyjistä olivat mukana myös sarjan televisioversiossa. Merkittävin näyttelijävaihdos oli Mr. Boyntonia esittäneen Chandlerin korvaaminen Robert Rockwellillä, Chandlerin halutessa keskittyä elokuvauraansa. Myös tuolloin jo liki 30-vuotias Richard Crenna oli vastahakoinen jatkamaan roolissaan 17-vuotiaana opiskelijapoikana, mutta Arden sai hänet ylipuhuttua. Televisiosarja oli menestys, ja Eve Arden sai roolistaan Emmy-palkinnon.

Vuoden 1956 elokuvan pääosien roolitus oli sama kuin sarjan televisioversiossakin. Elokuvan ohjasi Al Lewis.

## Lähteet

## Aiheesta muualla
*
*
*Radiosarjan jaksoja MP3-muodossa archive.orgissa 
*Televisiosarjan jakso archive.orgissa
Optoelektroniikka

**Optoelektroniikka** tarkoittaa laajasti ottaen sähkövirran muuttamista valoksi tai toisinpäin.

## Optoelektroniikan komponentteja ja laitteita

*LED
*laserdiodi
*fotodiodi
*valotransistori
*optoerotin

Näytöt:
*kuvaputki (CRT)
*nestekidenäyttö (LCD)
*tyhjiöfluoresenssinäyttö
*elektroluminesenssinäyttö
*plasmapaneelinäyttö
*DLP

## Katso myös
*Valokuitu ja kuituliitin

## Aiheesta muualla
* Richard Friend, Cavendish Professor, Cambridge, Research on Optoelectronics including development of new semi-conducting polymers Freeview video by the Vega Science Trust.
* Tampereen Teknillinen Yliopisto, Optoelektroniikan tutkimuskeskus 
* Northwest Photonics Association 
* OIDA (Optoelectronics Industry Development Association)
* COBRA Photonic Research, Eindhoven, The Netherlands 
* C-MAC MicroTechnology
Vladimir Prikhodko

**Vladimir Prikhodko** (1. maaliskuuta 1944 Pariisi, Ranska – 27. marraskuuta 2011 Concarneau, Ranska) oli ranskalainen yleisurheilija, jonka päälaji oli moukarinheitto.

Prikhodko edusti maataan kaksissa arvokilpailuissa mutta ei selviytynyt kummallakaan kerralla loppukilpailuun. Helsingin EM-kilpailuissa 1971 hän heitti karsinnassa tuloksen 63,48&nbsp;m ja Münchenin 1972 olympialaisissa tuloksen 61,78&nbsp;m.

Prikhodko voitti moukarinheitossa Ranskan mestaruuden vuosina 1971–1973. Hän paransi kahdesti Ranskan ennätystä: 22. toukokuuta 1972 hän ylitti ensimmäisenä ranskalaisena moukarinheittäjänä 70 metrin rajan tuloksellaan 70,54&nbsp;m ja saman vuoden heinäkuussa hän paransi ennätykseksi 71,60&nbsp;m. Hän menetti ennätyksen Jacques Accambraylle syyskuussa 1973.

## Henkilökohtaiset ennätykset

* Moukarinheitto: 72,20&nbsp;m (1975)
* Painonheitto (15,500&nbsp;kg): 23,30&nbsp;m (1972)

## Lähteet

* 

### Viitteet
Laulutyrannit

**Laulutyrannit** (*Laniocera*) on tityrojen heimoon kuuluva varpuslintusuku. Aikaisemmin suku luettiin kuuluvaksi kotingoihin. Laulutyranneihin kuuluu BirdLifen mukaan kaksi lajia.

## Laulutyranneihin (''Laniocera'') kuuluvia lajeja
* Ruostelaulutyranni (*Laniocera rufescens*)
* Tuhkalaulutyranni (*Laniocera hypopyrra*)

## Lähteet

## Aiheesta muualla
*ITIS: Laniocera 
*ZipcodeZoo: Laniocera
Röyhelökotingat

**Röyhelökotingat** (*Cephalopterus*) on kotingojen heimoon kuuluva varpuslintusuku. Röyhelökotingoihin kuuluu BirdLifen mukaan kolme lajia.

## Röyhelökotingoihin (''Cephalopterus'') kuuluvia lajeja
* Käpyröyhelökotinga (*Cephalopterus penduliger*)
* Röyhelökotinga (*Cephalopterus ornatus*)
* Varjokotinga (*Cephalopterus glabricollis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Cephalopterus 
*ZipcodeZoo: Cephalopterus
Charlus Bertimon

**Charlus (Michel) Bertimon** (s. 1. tammikuuta 1957 Pointe-Noire, Basse-Terre, Guadeloupe) on entinen ranskalainen keihäänheittäjä.

Bertimon edusti maataan kaksien arvokilpailujen keihäänheitossa mutta ei selviytynyt kummallakaan kerralla loppukilpailuun Stuttgartin EM-kilpailuissa 1986 hänen karsintatuloksensa oli 75,82&nbsp;m ja Soulin 1988 olympialaisten karsinnassa hän heitti tuloksen 70,84&nbsp;m.

Bertimon voitti Ranskan mestaruuden vuonna 1986. Hän paransi neljästi Ranskan keihäänheittoennätystä: Syyskuussa 1983 hän teki vanhan mallisella keihäällä tuloksen 86,00&nbsp;m ja paransi toukokuussa 1985 ennätyksen tulokseen 88,20&nbsp;m sekä kuusi viikkoa myöhemmin tulokseen 88,52&nbsp;m. Keihäsmallin vaihduttua vuonna 1986 hän sai nimiinsä uuden mallin Ranskan ennätyksen 80,76&nbsp;m, jonka rikkoi Pascal Lefèvre pari vuotta myöhemmin.

## Henkilökohtaiset ennätykset

* Keihäänheitto (vanha malli): 88,52&nbsp;m (1985)
* Keihäänheitto (nykyinen malli): 81,26&nbsp;m (1988)

## Lähteet

*
Give the People What They Want

**Give the People What They Want** on The Kinksin studioalbumi, joka julkaistiin Yhdysvalloissa elokuussa 1981, mutta Isossa-Britanniassa vasta tammikuussa 1982.
Se jatkaa edellisen studioalbumin punk/new wave -vaikutteista linjaa. Kappale ”Destroyer” kierrättää yhtyeen vuoden 1964 hitin ”All Day and All of the Night” riffiä.

## Kappaleet
*Kaikki kappaleet kirjoittanut ja tuottanut Raymond Douglas Davies.

**A-puoli**
# 
# 
# 
# 
# 
**B-puoli**
#
# 
# 
# 
# 
#

## Kokoonpano
*Ray Davies &ndash; laulu, rytmikitara, syntetisaattori, piano 
*Dave Davies &ndash; soolokitara, laulu
*Mick Avory &ndash; rummut
*Jim Rodford &ndash; bassokitara
*Ian Gibbons &ndash; kosketinsoittimet

## Lähteet
Espoon Kiekkoseura

**Espoon Kiekkoseura** (lyh. **EKS**) oli vuonna 1988 perustettu espoolainen jääkiekko- ja ringetteseura. Se oli yksi Suomen suurimmista ringetteseuroista ja sen edustusjoukkue pelasi SM-sarjassa, jossa se on voittanut yhden SM-hopean ja kolme SM-pronssia. 

EKS oli mukana perustamassa Kiekko-Espoon uutta tulemista 2010-luvun lopulla. Se yhdistyi Espoon Palloseuran ja Blues Junioreiden kanssa vuonna 2020. Uudeksi seuraksi tuli Kiekko-Espoo.

## Seuran kasvatteja



*Markku Flinck
*Mikko Koskinen
*Jarno Koskiranta
*Tero Koskiranta
*Joonas Kuusela
*Ville Lajunen
*Pentti Nöyränen
*Jani Rita
*Veli-Matti Savinainen
*Tomi Ståhlhammar
*Jukka Tiilikainen
*Veeti Vainio
*Jere Seppälä
*Janne Puhakka
Lähde

## Lähteet

## Aiheesta muualla
* Seuran kotisivut
* Facebook
* Ringette instagram
Lysaker

**Lysaker** on liikekeskus, liikenteen solmukohta ja asuinalue Bærumin kunnassa Akershusin läänissä ja Oslon rajalla Norjassa. Kunnan raja seuraa Lysakerelva-jokea joka laskee Oslonvuonoon. Alue rajoittuu Bærumissa Stabekkin, Fornebun ja Jarin alueisiin ja joen toisella puolella Oslossa Sollerud/Lilleakeriin. Lysaker on osa Oslon taajama-aluetta. Alueen nimi tarkoittaa valoisia niittyjä.

Lysakerista tuli liikenteen solmukohta jo vuonna 1624, jolloin Kongsberg Sølvverk perustettiin alueelle ja joen yli rakennettiin silta silloiseen Kristianiaan. Rautatien rakentaminen vuonna 1872 lisäsi alueen merkitystä liikenteelle entisestään ja Lysakerin asemalle pysähtyvät Oslon alueen paikallisjunien lisäksi myös Gardermoenin lentoasemalle nopean yhteyden tarjoava Flytoget sekä eteläisen Norjan kaukojunat. Alue on myös bussiliikenteen keskus ja Lysakerista menee matkustajalautta Nesoddeniin. Nykyisin alueen läpi kulkeva E-18-tie on Norjan vilkkain valtatieosio, jonka kautta vuorokaudessa ajaa 170&nbsp;000 autoa. Alueella on useiden kansainvälisten suuryritysten toimitiloja.
Jean-Paul Lakafia

**Jean-Paul Lakafia** (s. 29. kesäkuuta 1961 Nouméa, Uusi-Kaledonia) on entinen ranskalainen keihäänheittäjä.

Lakafia edusti maataan kaksien arvokilpailujen keihäänheitossa. Los Angelesin 1984 olympialaisten karsinnassa hän heitti tuloksen 80,52&nbsp;m ja selviytyi loppukilpailuun, jossa hän sijoittui 12:nneksi vaatimattomalla tuloksella 70,86&nbsp;m. Stuttgartin EM-kilpailuissa 1986 hän karsiutui tuloksella 75,24&nbsp;m.

Lakafia voitti Ranskan mestaruuden vuosina 1983 ja 1984. Hän paransi kahdesti Ranskan ennätystä: joulukuussa 1980 hän heitti Uudessa-Seelannissa tuloksen 83,56&nbsp;m ja paransi syyskuussa 1983 Samoalla ennätyksen tulokseen 84,74&nbsp;m. Vain 12 päivää myöhemmin Charlus Bertimon vei ennätyksen häneltä.

## Henkilökohtaiset ennätykset

* Keihäänheitto (vanha malli): 86,60&nbsp;m (1985)
* Keihäänheitto (nykyinen malli): 79,90&nbsp;m (1989)

## Lähteet
*
Stéphane Laporte

**Stéphane Laporte** (s. 17. heinäkuuta 1966 Lyon, Rhône, Ranska) on ranskalainen keihäänheittäjä.

Laporte kilpaili Soulin 1988 olympialaisten keihäänheitossa mutta jäi karsintaan tuloksella 69,40&nbsp;m. Saman vuoden kesäkuussa hän oli sivunnut Charlus Bertimonin nimissä ollutta Ranskan ennätystä 80,76&nbsp;m, mutta jo heinäkuussa ennätyksen oli ottanut haltuunsa Pascal Lefèvre.

Laporte on pituudeltaan 192-senttinen ja painoi kilpailuvuosinaan 95 kiloa.

## Henkilökohtaiset ennätykset

* Keihäänheitto (vanha malli): 75,36&nbsp;m (1985) 
* Keihäänheitto (nykyinen malli): 80,76&nbsp;m (1988) 

## Lähteet

* 
* 

### Viitteet
Secondhand Serenade

**Secondhand Serenade** on yhdysvaltalaisen laulaja-kitaristi John Veselyn unplugged-projekti. Sen kappaleita ovat muun muassa "Your Call" ja "Maybe".

## Diskografia
* *[[Awake (Secondhand Serenaden albumi)|Awake]]* (2007)
* *[[A Twist in My Story]]* (2009)
* *[[Hear Me Now (Secondhand Serenaden albumi)|Hear Me Now]]* (2010)
* *[[Undefeated]]* (2014)
Roger Frinot

**Roger Frinot** (9. huhtikuuta 1915 Vierzon, Cher, Ranska – 14. kesäkuuta 2014) oli ranskalainen keihäänheittäjä.

Frinot sijoittui Pariisin EM-kilpailuissa 1938 keihäänheitossa yhdeksänneksi tuloksella 58,40&nbsp;m. Hän voitti Ranskan mestaruuden vuosina 1937 ja 1938. Hän heitti kesäkuussa 1939 Ranskan ennätyksen 62,08&nbsp;m, jonka rikkoi Raymond Tissot seitsemän vuotta myöhemmin.

## Lähteet
* 

### Viitteet
Hovden (Bykle)

**Hovden** on taajama ja hiihtokeskus Byklen kunnassa Itä-Agderin läänissä Norjassa. Se on Etelä-Norjan tärkeimpiä etenkin talvimatkailuun keskittyneitä kohteita, jossa sijaitsee laskettelurinteitä hiihtohisseineen, hiihtolatuja, kylpylä sekä muita ulkoiluaktiviteetteja. Hovden sijaitsee noin 270 km Oslosta länteen, 209 km Kristiansandista pohjoiseen ja 255 km Bergenistä kaakkoon. Noin puolet Byklen kunnan 920 asukkaasta asuu Hovdenissa. Alue on noin 800–1 500 metriä merenpinnan yläpuolella.

## Lähteet

## Aiheesta muualla

*Hovdenin matkailutoimiston sivusto
Hovden

**Hovden** voi tarkoittaa

*Hovden, Norjan taajama ja talvimatkailukeskus Byklen kunnassa Itä-Agderin läänissä.
*Hovden, Norjan taajama Bøn kunnassa Nordlandin läänissä.
*Hovden, Norjan saari Floran kunnassa Sogn og Fjordanessa.
*Ørsta-Voldan lentoasema, Hovden, Ørstan ja Voldan lentoasema Norjassa
*Hovden, sukunimenä:
** Magne Hovden (s. 1974), norjalainen kirjailija, kääntäjä ja kirjallisuusagentti.
Janne Hynynen

**Janne Hynynen** on lappeenrantalainen muusikko. Hän soittaa rumpuja yhtyeissä Monsteriser, Pronssinen Pokaali, Susivainaa, Eläköön Elämä! ja Maanalainen Armeija. Hän oli myös Mokoman ensimmäinen rumpali.

Vuosina 2013-2018 Hynynen pyöritti Levykauppa Äxän myymälää Lappeenrannassa.

Hynynen on laulanut taustalauluja useilla Kotiteollisuuden albumeilla. Hänen veljensä Jouni Hynynen on yhtyeen laulaja-kitaristi.

## Lähteet
Autódromo Internacional do Algarve

**Autódromo Internacional do Algarve** on moottorirata Portimãossa Algarvessa Portugalissa.

Se valmistui lokakuussa 2008. Rata sijaitsee Algarven länsiosassa, noin 13 kilometriä Portimãon kaupungista luoteeseen ja noin 4,5 kilometriä Algarven A22-moottoritieltä pohjoiseen.

Radan rakentaja oli portugalilainen Parkalgar-yhtiö, jonka toimitusjohtaja on Paulo Pinheiro. Rakennusprojektin budjetti oli 200 miljoonaa euroa ja sisälsi itse radan lisäksi myöhemmin kesällä 2009 valmistuneen karting-radan, teknologiapuiston, 200 huoneen Radisson-hotellin, urheilukompleksin sekä 160 huoneistohotellihuonetta. Alueen kokonaispinta-ala on 300 hehtaaria.

Portimãon kaupunki on myöntänyt Parkalgar-yhtiölle 10 vuoden verohelpotukset ja matalan vuokran maa-alueelle. Algarven A22-moottoritieltä on tehty oma liittymä ja uusi tie moottoriradalle. Parhaiten rata-alueelle pääsee autolla. Lähin kansainvälinen lentokenttä on Faron kaupungissa, josta on 75 km ajomatka rata-alueelle.

Radalla on ajettu GP2-sarjan osakilpailu vuonna 2009 ja vuosina 2020–2021 radalla järjestettiin Formula 1 -sarjan Portugalin osakilpailu.

## Voittajat
### Formula 1

### GP2

## Lähteet
*Autódromo Internacional do Algarve Formula1.com 

### Viitteet

## Aiheesta muualla

* Autódromo Internacional do Algarven kotisivut
Penisio Lutui

**Pénisio Lutui** (s. 16. lokakuuta 1951 Wallis, Wallis- ja Futunasaaret) on entinen ranskalainen yleisurheilija, jonka päälaji oli keihäänheitto.

Lutui voitti Ranskan mestaruuden keihäänheitossa vuosina 1977, 1978, 1979 ja 1981. Heinäkuussa 1979 hän ylitti Michel Macquetin 18 vuotta vanhan Ranskan ennätyksen tuloksellaan 83,46&nbsp;m. Hän piti ennätystä hallussaan joulukuuhun 1980, jolloin Jean-Paul Lakafia heitti kymmenen senttimetriä pidemmälle. Kansainvälisiin arvokilpailuihin Lutui ei kertaakaan osallistunut.

## Henkilökohtaiset ennätykset

* Keihäänheitto (vanha malli): 83,46&nbsp;m (1979)
* Keihäänheitto (nykyinen malli): 72,14&nbsp;m (1986)
* Kuulantyöntö: 15,64&nbsp;m (1982)

## Lähteet

*
Ilkka Ruostetsaari

**Ilkka Ruostetsaari** (s. 12. helmikuuta 1958 Nivala) on suomalainen yhteiskuntatieteilijä. Hän toimii Tampereen yliopiston valtio-opin professorina. Aiemmin hän oli määräaikaisena professorina Turun yliopiston valtio-opin laitoksella. Hänet tunnetaan etenkin suomalaisen yhteiskunnan eliittejä koskevista tutkimuksistaan.

## Teoksia

* Energiapolitiikan määräytyminen. Julkisten, kollektiivisten ja markkinaperusteisten toimijoiden asema Suomen energiasektorin politiikkaverkostossa. Acta Universitatis Tamperensis, Ser. A, Vol. 278. Tampere 1989.
* Vallan ytimessä. Tutkimus suomalaisesta valtaeliitistä. Gaudeamus. Helsinki 1992.
* Politiikan professionalisoituminen ja poliittisen luokan muotoutuminen Suomessa. Tampereen yliopisto. Politiikan tutkimuksen laitoksen julkaisuja 3/1998. 
* Energiapolitiikka käännekohdassa. Järjestöt ja yritykset vaikuttajina vapautuvilla energiamarkkinoilla. Tampereen yliopisto. Politiikan tutkimuksen laitos. Julkaisuja research reports 8/1998. Tampere 1998.
* Valta muutoksessa. WSOY. Helsinki 2003.
* Ruostetsaari, Ilkka (toim.), Aatteet, instituutiot ja poliittinen toiminta. Studia Politica Tamperensis 16. Tampere 2007.
* Vallan sisäpiirissä. Vastapaino 2014.

## Lähteet
George Busk

**George Busk** (12. elokuuta 1807 – 10. elokuuta 1886) oli englantilainen merivoimien kirurgi, minkä lisäksi hän oli eläintieteilijä ja paleontologi. Hän syntyi Pietarissa mutta opiskeli kirurgiaa Lontoossa. Laivastossa palvellessaan hän teki havaintoja kolerasta ja keripukista. Hän jätti laivaston vuonna 1855 ja perehtyi eläintieteeseen ja paleontologiaan. Vuosina 1856–1859 hän toimi komparatiivisen anatomian ja fysiologian professorina Royal College of Surgeons of Englandissa. Hänestä tuli sen johtaja vuonna 1871. Hän oli jäsen niin Royal Societyssa, Linnean Societyssa kuin Geological Society of Londonissakin, ja hän toimi Britannian Antropologisen instituutin puheenjohtajana 1873–1874. Hän oli aikansa johtava sammaleläinten asiantuntija.
Diasetyleeni

**Diasetyleeni** eli **butadiyyni** (C4H2) on tyydyttymätön hiilivety ja yksinkertaisin polyyneistä. 

## Reaktioita
Diasetyleeniä muodostuu etyynin fotolyysissä, kun kaksi siinä muodostunutta etynyyliradikaalia reagoivat keskenään.
:2C2H → C4H2

Diasetyleeni on useiden muiden hiilivetyjen esiaste. Se kykenee reagoimaan radikaalimuotonsa C4H2*:n kanssa muodostaen triasetyleeniä ja tetra-asetyleeniä (C8H2) ja C8H3:a vapauttaen samalla etyyniä, vetymolekyylejä tai yksittäisiä vetyatomeja. Molekyyli voi reagoida myös muiden hiilivetyjen kanssa muodostaen uusia yhdisteitä.

## Diasetyleeni avaruudessa
Diasetyleeniä esiintyy huomattavia määriä Saturnuksen suurimman kuun Titanin ilmakehässä.

Voyager 1 -luotain löysi diasetyleeniä yhdessä monien muiden molekyylien, kuten propyynin ja triasetyleenin (C6H2) ja syanopolyynien, kanssa Titanin pohjoisten napa-alueiden ilmakehästä.

## Lähteet
Inkeri Toikka

**Maire Inkeri Toikka** (o.s. **Iissalo**; 14. joulukuuta 1931 Rauma – 25. helmikuuta 2009 Helsinki) oli suomalainen lasitaiteilija. 

Toikan isä oli taidemaalari Arvo Iissalo. Toikka opiskeli taidetta Turun piirustuskoulussa ja keramiikkaa Taideteollisessa oppilaitoksessa keramiikkataiteen osastolla, josta hän valmistui vuonna 1955. Hän työskenteli valmistuttuaan Arabia Oy:n taideteollisuusosastolla vuosina 1955–1958. Kesän 1956 hän oli harjoittelijana Nuutajärven lasitehtaalla.

Inkeri Toikka avioitui Oiva Toikan kanssa vuonna 1957, ja he muuttivat Sodankylään Oiva Toikan opettajatyön vuoksi. Vuonna 1963 he palasivat Nuutajärvelle, jossa Oiva työskenteli lasitehtaan muotoilijana ja Inkeri Toikka opettajana. 1970-luvulta alkaen myös Inkeri Toikka työskenteli lasitehtaalla. He muuttivat Helsinkiin 1990-luvulla. Heillä on kolme lasta.

## Lähteet
Mainostajan hakemisto

**Mainostajan hakemisto** on vuodesta 1965 lähtien julkaistu markkinointiviestintäalan hakemisto. Ajantasaisessa verkkopalvelussa ovat mukana niin mainostajat kuin palveluntarjoajatkin, yhteensä noin 900 yritystä, 6 500 henkilöä ja 400 työtä. *Mainostajan hakemisto* auttaa löytämään yhteistyökumppaneita muun muassa mainostoimistojen, digitaalisen viestinnän toimistojen, kirjapainojen, mallitoimistojen, mainosvalokuvaajien ja useiden muiden alan palveluita tuottavien yritysten keskuudesta. Hakemistossa on mahdollista myös vertailla palveluyritysten tunnuslukuja, asiakkaita ja tuntihintoja sekä tutustua yritysten työnäytteisiin. 

*Mainostajan hakemistoa* julkaisee Mainostajien liitto. Palvelun pääasiallisia käyttäjiä ovat noin 3&nbsp;000 markkinoinnin päättäjää liiton jäsenyrityksissä. 

## Aiheesta muualla
*Mainostajan hakemisto
Balakənin piirikunta

**Balakənin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 925 neliökilometriä. Asukkaita on 90&nbsp;300 henkeä (vuonna 2010).

Balakənin piiri sijaitsee Azerbaidžanin luoteisosassa Kaukasusvuoriston pääjonon etelärinteillä. Se rajoittuu pohjoisessa Venäjään kuuluvaan Dagestaniin, lännessä ja lounaassa Georgiaan sekä idässä Zaqatalan piiriin. Suurimmat joet ovat etelärajalla virtaava Alazani ja sen sivujoet Katexçay, Balakənçay ja Mazımçay.

Piirin keskus on Balakənin kaupunki, josta on 394 kilometriä maan pääkaupunkiin Bakuun. Toinen huomattavampi paikkakunta on Qabaqçölin taajama. Kuntia on yhteensä 24 ja kyliä 57. Kaupunkiväestön osuus on 11,5 %. Vuoden 2009 väestönlaskennan mukaan piirin asukkaista 72,7 % on azereja ja 26,6 % avaareja. Seudulla asuu myös ingiloijiryhmään kuuluvia georgialaisia, jotka ovat uskonnoltaan sunnalaisia muslimeja.

Piirin kautta kulkee Yevlaxin, Şəkin ja Tbilisin välinen maantie. Poçtbinəssä on Balakən-Lagodekhin kansainvälinen rajanylityspaikka. Yevlaxista on myös rautatieyhteys Balakəniin.

Seudun pääelinkeino on maanviljely, joka on erikoistunut tupakan, maissin, vihannesten ja hedelmien viljelyyn sekä karjanhoitoon. Lisäksi on pienimuotoista elintarviketeollisuutta.

Piirissä toimii 24 lastentarhaa, 48 koulua, kaksi ammattikoulua sekä Bakun teollisuus- ja opettajateknikumien osasto. Kulttuurilaitoksia ovat kaksi musiikkikoulua, 20 kulttuuri- ja 17 kerhotaloa, kirjastolaitos sivukirjastoineen ja elokuvateatteri. Paikallislehtenä ilmestyy *Balakən*.

Nähtävyyksiin kuuluvat 1100–1200-luvuilta peräisin oleva Pərin linna Gərəklin kylässä, 1700–1800-luvuilla rakennettu Balakənin moskeija minareetteineen sekä Katexin vesiputous. Kylissä on vanhoja moskeijoita, kirkkoja ja linnoituksia. Suurin osa Zaqatalan luonnonsuojelualueesta sijaitsee Balakənin piirin alueella.

## Lähteet

## Aiheesta muualla
* Balakənin piirin sivusto 
* Azerbaidjan: Territorial and administrative units , ,
Jeff Chandler

**Jeff Chandler** (oik. **Ira Grossel** 15. joulukuuta 1918 New York, New York &ndash; 17. heinäkuuta 1961 Culver City, Kalifornia) oli yhdysvaltalainen näyttelijä.

Chandler oli jo 15-vuotiaana yli 190 senttimetriä pitkä ja hän alkoi harmaantua jo 18-vuotiaana, mistä juontui hänen lempinimensä *The Big Gray*. Uransa alkuvaiheessa hän esiintyi oikealla nimellään muun muassa radiosarjassa *[[Our Miss Brooks]]*, kunnes hän myöhemmin solmittuaan sopimuksen Universalin kanssa alkoi käyttää nimeä Jeff Chandler. Elokuvadebyyttinsä Chandler teki vuonna 1947 elokuvassa *[[Kohtaloa uhmaten]]*. Parhaan miessivuosan Oscar-palkintoehdokkaana hän oli vuonna 1950 roolistaan Cochisena elokuvassa *[[Katkaistu nuoli]]*. Hän esitti Cochisea myös vuonna 1952 elokuvassa *[[Taistelu Apassisolassa]]* ja kaksi vuotta myöhemmin elokuvassa *[[Punainen kotka]]*.

Chandler kuoli 1961 saatuaan verenmyrkytyksen ollessaan selkäleikkauksessa välilevypullistuman takia. Kuoleman todettiin johtuneen hoitovirheestä, ja Chandlerin kaksi tytärtä saivat 200&nbsp;000 dollarin vahingonkorvauksen.

Jeff Chandler on saanut tähden Hollywood Walk of Famelle.

## Lähteet

## Aiheesta muualla

*
Mainostaja

**Mainostaja** on ammattilehti, jota julkaisee Mainostajien liitto. Lehden 4&nbsp;000 kappaleen painoksesta valtaosa jaetaan markkinointiviestinnän päättäjille liiton jäsenyrityksissä. Lisäksi lehti on saatavilla liiton seminaareissa ja tapahtumissa. Lehden lukijakunnasta noin 80 % on markkinointiviestinnän palvelujen ja mediatilan ja -ajan ostajia. Neljä kertaa vuodessa ilmestyvä lehti käsittelee alan ilmiöitä, trendejä, tapahtumia, menestystarinoita sekä henkilöitä niiden takana. Mainostaja-lehden tilaajaryhmiä ovat muun muassa mediat, mainostoimistot, graafisen alan yritykset sekä oppilaitokset.

## Lähteet
*Mainostaja-lehti
*Mainostaja-lehti Aikakausmedian jäsenluettelossa
Cybercom Finland

**Cybercom Finland **Oy on suomalainen media- ja tietoliikennealaan erikoistunut ohjelmistotalo. Vuodesta 2008 lähtien se on ollut osa ruotsalaista IT-yhtiö Cybercomia.

## Historia
Yritys perustettiin tammikuussa 1999 nimellä Almare Systems Oy. Perustajia olivat Hannu Meskanen, Sami Somero ja Mika Niemelä sekä Alma Media Oyj. Vuoteen 2003 mennessä yritys kasvoi 80 työntekijän kokoiseksi.

Tammikuussa 2004 Almare Systems Oy osti Patria Ailon Oy:n ja elokuussa 2004 Plenware Oy:n, jolloin yrityksen nimi muuttui muotoon Plenware Group Oy. Vuonna 2005 yritys osti myös Tietosärmä Oy:n ja Alma Median NWS-yksikön sekä perusti toimipaikan Tarttoon.

Tammikuussa 2007 Plenware Oy sulautui Plenware Group Oy:öön, joka puolestaan muutti nimensä Plenware Oy:ksi. Samana vuonna yritys perusti yksiköt Romaniaan ja Kiinaan. Toukokuussa 2007 yritys osti Comprog Oy:n ja saman vuoden elokuussa NSD Consulting Oy:n.

Tammikuussa 2008 Plenware ja ruotsalainen IT-yhtiö Cybercom sulautuivat, jolloin Plenwaresta tuli 2&nbsp;000 hengen suuryhtiön osa. Plenwaren omistaja Sentica Partners irtautui kaupan yhteydessä uuden yrityksen omistajien joukosta. Samassa kuussa Plenware avasi toisen toimipisteen Kiinassa.

Helmikuussa 2009 Plenware Oy:n viralliseksi nimeksi vaihdettiin Cybercom Plenware Oy. Emoyhtiö Cybercom Groupin viestinnässä ja markkinoinnissa yrityksen Suomen toimipisteistä puhutiin myös nimellä Cybercom Finland. Yrityksen viralliseksi nimeksi vaihdettiin Cybercom Finland Oy huhtikuussa 2012.

## Aiheesta muualla
* Yrityksen www-sivut
* Cybercom Groupin www-sivut
Cosimo Fusco

**Cosimo Massimo Fusco** (s. 23. syyskuuta 1962 Matera, Italia) on italialainen näyttelijä, joka muistetaan parhaiten Rachelin rakastajan, Paolon roolista televisiosarjoissa *[[Frendit]]*.

Hän on esiintynyt yhdysvaltalaisissa, italialaisissa ja saksalaisissa elokuvissa ja sarjassa. Hänen viimeisin roolinsa on elokuvassa *[[Enkelit ja demonit (elokuva)|Enkelit ja demonit]]*. Hänellä oli rooli myös elokuvassa *[[Puhallettu 60 sekunnissa (vuoden 2000 elokuva)|Puhallettu 60 sekunnissa]]*. Italiassa hän esiintyi sarjassa *Hyvä ja huono* (*Il bene e il Male*) vuosina 2008-2009, ja hän on esiintynyt myös sarjassa Alias. 

## Filmografiaa

### Elokuvat

* 1988 - Domino 
* 1991 - Rossini, Rossini 
* 1998 - The Eighteenth Angel
* 1999 - Terra Bruciata 
* Mineurs 
* Falling Out Of Love 
* 2000 - Puhallettu 60 sekunnissa  
* 2004 - Il Cartaio 
* 2005 - La Porta Delle Sette Stelle 
* 2005 - Harb Atalia 
* 2005 - La Terza Stella 
* 2006 - Amore e Libertà, Masaniello 
* 2008 - Butterfly Zone
* 2009 - Enkelit ja demonit

### Sarjat

* 1986 - Adventures of William Tell 
* 1987 - Il Giudice Istruttore
* 1989 - Aquile
* 1990 - La Piovra 5 
* 1990 - La "Achille Lauro"
* 1994-1995 - Frendit (4 osaa: 1-07, 1-11, 1-12, 2-01) 
* 1998 - Alexandria Hotel 
* 2001 - Alias, (1-09: Mea Culpa) 
* 2001 - Una donna per amico 3 
* Don Matteo, La Confessione 
* 2005 - Lucia 
* 2005 - Saint Peter 
* 2005 - Valeria Medico Legale, Buon Compleanno Valeria 
* 2005 - "Utta Danella", Eine Liebe in Venedig 
* 2006 - La Provinciale 
* 2007 - Rooma 
* 2007 - Io e Mamma  
* 2007 - Ho sposato uno sbirro 
* 2007 - Coco Chanel 
* 2008 - Il bene e il male 
* 2008 - Salto Vitale

## Aiheesta muualla
*
Apšeronin piirikunta

**Apšeronin piirikunta** (, ) on paikallishallintoalue Azerbaidžanissa. Vuonna 1963 perustetun piirin pinta-ala on 1 546 neliökilometriä. Asukkaita on 190&nbsp;900 henkeä (vuonna 2010).

Apšeronin piiri sijaitsee Azerbaidžanin itäosassa maan pääkaupungin Bakun luoteispuolella. Se rajoittuu Bakun ja Sumqayıtin kaupunkialueisiin sekä lounaassa Hacıqabulin, lännessä Qobustanin ja luoteessa Xızın piireihin. Apšeronin piirin itäkärki työntyy Apšeronin niemimaan tyviosaan, mutta pääosin alue sijaitsee sisämaassa niemimaan ulkopuolella.

Piirin keskus on Xırdalanin kaupunki. Muita merkittävämpiä paikkakuntia ovat Sarayn, Qobun, Mehdiabadin, Ceyranbatanin, Hökməlin, Digahin, Güzdəkin ja Aşağı Güzdəkin taajamat. Kuntia on yhteensä 15, taajamia yhdeksän ja kyliä kuusi. Kaupunkiväestön osuus on 82,8 prosenttia. Vuoden 1999 väestönlaskennan mukaan 97,7 prosenttia asukkaista on azereja.

Piirin kautta kulkevat Bakusta Qubaan ja Şamaxıin johtavat maantiet sekä Bakun ja Moskovan välinen rautatie. Seudun pääelinkeino on maatalous, joka on erikoistunut puutarhanhoitoon, oliivien viljelyyn ja karjanhoitoon.

Nähtävyyksiä ovat Yanar Dağin palava luonnonkaasuesiintymä, vanhat moskeijat, saunat ja muut rakennelmat. Paikallislehtenä ilmestyy *Abşeron*.

## Lähteet

## Aiheesta muualla

* Apšeronin piirin sivusto 
* Azerbaidjan: Territorial and administrative units , ,
Ağdaşin piirikunta

**Ağdaşin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1023 neliökilometriä. Asukkaita on 99&nbsp;200 henkeä (vuonna 2010).

Ağdaşin piiri sijaitsee Azerbaidžanin keskiosan tasankoseudulla. Se rajoittuu pohjoisessa Şəkin ja Qəbələn, idässä Göyçayn ja Ucarin, etelässä Zərdabin ja Bərdən sekä lännessä Yevlaxin piiriin. Etelärajalla virtaa Kurajoki.

Piirin keskus on Ağdaşin kaupunki, josta on 249 kilometriä maan pääkaupunkiin Bakuun. Toinen huomattavampi paikkakunta on Ləkin taajama. Kuntia on yhteensä 51 ja kyliä 72. Kaupunkiväestön osuus on 33,2 %. Vuoden 1999 väestönlaskennan mukaan 99,7 % asukkaista on azereja.

Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, puuvillan ja vihannesten viljelyyn sekä karjanhoitoon. Lisäksi on elintarvike- ja jalostusteollisuutta.

Nähtävyyksiin kuuluvat 1700-luvulla rakennettu Surxayn linnoitus, 1800-luvun karavaaniseraiji ja moskeijat. Seudulla sijaitsee Türyançayın luonnonpuisto.

Paikallislehtenä ilmestyy *Ağdaş*.

## Lähteet

## Aiheesta muualla

* Ağdaşin piirin sivusto 
* Azerbaidjan: Territorial and administrative units , ,
Rodniki

**Rodniki** () on kaupunki Ivanovon alueella Venäjällä. Se sijaitsee Volgan ja Kljazman välillä 54 kilometriä Ivanovosta koilliseen. Kaupunki on Rodnikin piirin keskus. Asukkaita on 26&nbsp;300 (2010).

Vuonna 1820 Rodnikin kylään perustettiin kutomo. Vuonna 1918 se sai kaupungin aseman. Nykyisin siellä on lähinnä tekstiili- ja konepajateollisuutta.

## Lähteet
*
Teikovo

**Teikovo** () on kaupunki Ivanovon alueella Venäjällä. Se sijaitsee Okan sivujoen Vjazman rannalla 35 kilometriä Ivanovosta lounaaseen. Kaupunki on Teikovon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Ivanovon ja Aleksandrovin välinen rautatie (Teikovon asema). Asukkaita on 35&nbsp;200 henkeä (vuonna 2008).

Kaupunki on perustettu vuonna 1918. Se on huomattava tekstiiliteollisuuden keskus.

## Lähteet
* 

## Aiheesta muualla

* Teikovon kaupungille ja piirille omistettu sivusto
Alen Bokšić

**Alen Bokšić** (s. 21. tammikuuta 1970 Makarska, Kroatian stv, Jugoslavian sltv) on kroatialainen jalkapalloilija, joka pelasi maajoukkueessa vuosina 1993–2002.

Bokšićia pidetään yhtenä Kroatian kaikkien aikojen parhaista pelaajista. Hän oli yksi Kroatian "kultaisen sukupolven" tähdistä. Bokšić oli pelipaikaltaan hyökkääjä. Hänet tunnettiin isosta koostaan ja teknisistä taidoistaan.

## Ura
Bokšić edusti Jugoslaviassa vuosina 1987–1991 Hajduk Splitiä. Hän edusti Ranskassa vuosina 1991–1993 Cannesia ja Marseillea. Bokšić edusti Italiassa vuosina 1993–2000 Laziota ja Juventusta. Hän edusti vielä Englannissa Middlesbroughia vuosina 2000–2003.

Bokšić oli mukana Jugoslavian joukkueessa 1990 MM-kilpailuissa. Hän ei kuitenkaan pelannut Jugoslavian paidassa koskaan minuuttiakaan. Kroatian maajoukkueessa Bokšić pelasi vuosina 1993–2002 40 ottelua ja teki niissä 10 maalia. Hän muodosti Kroatian paidassa pitkään pelätyn kärkiparin yhdessä Davor Šukerin kanssa. Bokšić edusti Kroatiaa vuoden 1996 EM-kilpailuissa ja vuoden 2002 MM-kilpailuissa. Kroatian pronssijuhliin päättyneet vuoden 1998 MM-kilpailut jäivät häneltä väliin loukkaantumisen vuoksi.

Bokšić voitti vuonna 1993 Marseillen joukkueessa Mestarien liigan ja hänet valittiin tuona vuonna Kroatian parhaaksi jalkapalloilijaksi.

## Saavutukset
*Jugoslavian cup 1987, 1991
*Ligue 1:n paras maalintekijä 1993 
*Mestarien liiga 1993
*Italian-mestaruus 1997, 2000 
*Italian cup 1998, 2000 
*UEFA Super Cup 1996, 1999
*Intercontinental Cup 1996
*Cup-voittajien cup 1999
*Alle 21-vuotiaiden EM-hopea 1990

## Lähteet
Vitšuga

**Vitšuga** () on kaupunki Ivanovon alueella Venäjällä. Se sijaitsee Ivanovon ja Kinešman välisen rautatien varrella (Vitšugan asema) 71 kilometriä Ivanovosta luoteeseen. Kaupunki on Vitšugan piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 38&nbsp;500 henkeä (vuonna 2008).

Kaupunki on saanut alkunsa 1800-luvulla ja 1900-luvun alussa syntyneistä tehdaspaikkakunnista, jotka yhdistettiin vuonna 1925. Nykyään Vitšuga on huomattava tekstiiliteollisuuden keskus. Siellä on myös konepajateollisuutta.

## Lähteet
* 

## Aiheesta muualla
* Vitšugan kaupungin sivusto
Aapo Lappalainen

**Aapo Lappalainen** (s. 3. marraskuuta 1989 Tampere) on suomalainen jalkapalloilija, joka edustaa Ykkösessä pelaavaa Tampereen Ilvestä. Hän on pelipaikaltaan laitahyökkääjä.

Lappalainen on Tampereen Ilveksen kasvatti. Hän siirtyi Ilveksestä virallisesti TamU:un yhden kauden mittaisella sopimuksella kaudeksi 2009, mutta oli yhteistyöseurasopimuksen turvin pelannut viisi liigaottelua jo kaudella 2008. Vuonna 2009 Lappalainen voitti TamU:ssa Liigacupin, jonka finaalissa hän pelasi täydet minuutit.

Keväällä 2011 Lappalainen teki sopimuksen Ykkösessä pelaavan FC Hämeenlinnan kanssa liiga-optiolla. Kahden Hämeenlinnassa vietetyn kauden jälkeen Lappalainen palasi kasvattajaseuraansa Ilvekseen 1+1-vuotisella sopimuksella.

## Saavutukset
*Liigacupin voitto 2009

## Lähteet
*Ilvesedustuksen tilastot 
*Lappalainen palaa Ilvekseen 

### Viitteet
Pekka Lindgren

**Pekka Lindgren** (s. 13. heinäkuuta 1985) on suomalainen salibandyn pelaaja. Hän pelaa Koskelankylän Riennossa hyökkääjänä. Aiempiin seuroihin lukeutuvat Oulun luistinseura, Loviisan Tor, SC Tuhina ja Merikoski SBT.

## Lähteet

## Aiheesta muualla
* Lindgren OLS:n sivuilla
Putšež

**Putšež** () on kaupunki Ivanovon alueella Venäjällä. Se sijaitsee Volgan oikealla rannalla 157 kilometriä Ivanovosta itään. Kaupunki on Putšežin piirin keskus. Asukkaita on 9&nbsp;500 henkeä (vuonna 2008).

Paikalla sijainnut Putšetskojen kylä tunnetaan 1500-luvulta lähtien. Sen asukkaat harjoittivat kauppaa, kalastusta ja puutarhaviljelyä. Vuonna 1862 sinne perustettiin pellavakehräämö.

Vuosina 1955–1957 kaupunki jäi Gorkin tekoaltaan alle ja se rakennettiin uudelleen korkeammalle paikalle. Nykyään siellä on mm. tekstiiliteollisuutta. Putšežin ympäristö on suosittua lomanviettoseutua.

## Lähteet
* 

## Aiheesta muualla
* Putšežin piirin sivusto
Zavolžsk

**Zavolžsk** () on kaupunki Ivanovon alueella Venäjällä. Se sijaitsee Volgan vasemmalla rannalla Kinešmaa vastapäätä 113 kilometriä Ivanovosta koilliseen. Kaupunki on Zavolžskin piirin keskus. Siellä on Kostroman ja Galitšin väliseltä rautatieltä haarautuvan sivuradan pääteasema. Asukkaita on 11&nbsp;600 henkeä (vuonna 2008).

Vuonna 1934 Kinešman vastarannalla sijaitsevista kylistä ja työläisasutuksista muodostettiin Zavolžjen taajama. Vuonna 1954 siitä tuli Zavolžskin kaupunki. Suurin yritys on maaleja valmistava kemian tehdas.

## Lähteet
* 

## Aiheesta muualla

* Zavolžskin piirin sivusto  
* Epävirallinen kaupunkisivusto
Unohda minut

**Unohda minut** () on Belva Plainin kirjoittama romaani vuodelta 1989. Teos on ilmestynyt suomeksi Anu Niroma kääntämänä, WSOYn kustantamana 1989.

## Juoni

*Unohda minut* kertoo Jennie Rakowskystä, joka 20-vuotiaana on synnyttänyt aviottoman lapsen ja antanut tämän adoptoitavaksi. Noin 20 vuotta myöhemmin Jennie kuulee adoptoitujen lasten tueksi perustetun yhdistyksen työntekijältä, että hänen lapsensa, Victoria, haluaisi tavata hänet. Jennie kieltäytyy pariin otteeseen tapaamasta lastaan. Eräänä päivänä tytär ilmestyy Jennien ovelle.

Samaan aikaan kun Jennie joutuu yllättäen tekemisiin lapsensa kanssa, hän on menossa naimisiin Jay Wolfen kanssa. Jennie joutuu vaikeaan tilanteeseen. Wolfen vanhemmilla on hyvin korkeat moraalikäsitykset, eikä Jennie uskalla kertoa hänelle aviottomasta lapsestaan.

Victoria saa aikaiseksi tapaamisen Jennien ja tämän isän, Peter Mendezin välillä. Tapaaminen päättyy kuitenkin riitaisesti Jennien ollessa ahdistunut.

## Lähteet

## Aiheesta muualla
www.fantasticfiction.co.uk
Kriminaalitieteet

**Kriminaalitieteet** on tieteenala, jonka tutkimuskohteena on rikokset, rikollisuus, rangaistukset ja niihin liittyvät yhteiskunnalliset ilmiöt. Kriminaalitieteet on etenkin Pohjoismaissa käytetty yläkäsite, joka on julkisoikeuden osa. Kriminaalitieteisiin kuuluu seuraavat osa-alueet:
* rikosoikeus
** rikosoikeuden yleiset opit
*** rikosvastuun yleiset edellytykset
*** vastuuvapausperusteet
*** vastuun muodot
** rikosoikeudelliset seuraamukset ja niiden täytäntöönpano
** rikosoikeuden erityinen osa käsittää rikosten lajit
** eurooppalainen rikosoikeus kuuluu myös eurooppaoikeuteen
** kansainvälinen rikosoikeus kuuluu myös kansainväliseen oikeuteen
** rikosoikeustiede
*** rikoslainoppi
*** rikosoikeuden historia
*** vertaileva rikosoikeus
* kriminologia
* kriminaalipolitiikka
* kriminalistiikka eli rikostutkimusoppi
* osa oikeuslääketieteestä
* osa oikeuspsykiatriasta
* rikosprosessioikeus

## Lähteet
* http://www.helsinki.fi/rpol/rikosoikeus/index.htm
Italodance

**Italo dance** on elektronisen musiikin genre, joka tyyliltään usein sijoittuu trancen ja housen välimaastoon. Muita tunnusmerkkejä ovat niin sanottu tuuba-basso ja vahva miesvokaalien käyttö. Italodancelle on tyypillistä myös kaikenlainen kokeilu ja erilaisten äänteiden ("na-na-na...") käyttö. Tunnelma on kaikinpuolin iloista ja rentoa. 

Italodancen on usein ajateltu saaneen alkunsa 90-luvun lopussa, jolloin italialaiset artistit Eiffel 65 ja Gigi D’Agostino nousivat suureen suosioon. Huippukaudet sijoittuvat juuri 2000-luvun alkupuolelle, jolloin myös Eiffel 65:n Dj, Gabry Ponte, sekä muun muassa Prezioso feat. Marvin, Dj Lhasa ja Brothers esiintyivät. Sittemmin maailmanlaajuinen suosio on hieman hiipunut ja jopa Italiassa monet vanhat tyylin edustajat ovat siirtyneet enemmän housen puolelle. Uusia yrittäjiä on kuitenkin tullut tilalle, muun muassa Danijay, Dj Sanny J, Fabrizio e Marco sekä Luca Zeta.

## Tyylilajin edustajia

* Gabry Ponte (Nyk. house, elektroninen)
* Eiffel 65 
* Gigi D’Agostino
* Danijay
* Luca Zeta
* Dj Lhasa
* Dj Sanny J
* Dj Satomi
* Dj Carpi
* Dj Francy M
* Roby Rossini
* Brothers
* Prezioso feat. Marvin

* Provenzano Dj
* Roberto Molinaro
* Camelot
* Khrys
* J_Luis Dj
* Siculand
* Overland
* Mr. Konrad
* Control C
* Jordi Carreras
* Small Town Boys
* D@ny85Dj

## Katso myös

* Bubblegum dance
* Eurodance
* House
* Elektroninen tanssimusiikki

## Aiheesta muualla
* www.italodanceportal.com
Ilkka Alitalo

**Ilkka Viljo Olavi Alitalo** (3. helmikuuta 1934 Loppi – 8. joulukuuta 2024 Helsinki) oli suomalainen eläinlääketieteen professori. Alitalo toimi eläinlääketieteellisen korkeakoulun rehtorina 1985–1994 ja sitten vuosina 1995–1997 Helsingin yliopiston eläinlääketieteellisen tiedekunnan dekaanina. Alitalo tunnettiin myös järjestötoiminnastaan Suomen Hippoksessa, Suomen Lääketieteen Historian Seurassa ja sukututkijana. Hän toimi muun muassa Suomen eläinkilpailujen antidopingkomitean puheenjohtajana.

## Lähteet
Bryson Akhaialainen

**Bryson Akhaialainen** (n. 340 eaa.) oli antiikin kreikkalainen megaralaiseen koulukuntaan kuulunut filosofi.

Brysonista tiedetään vain vähän. Hänen kerrotaan olleen Stilponin ja Kleinomakhoksen oppilas. Pyrrhon puolestaan oli hänen oppilaansa. Hänen kerrotaan opettaneen myös Krates Thebalaista ja Theodoros Kyreneläistä. Diogenes Laertios lukee hänet niihin filosofeihin, jotka eivät jättäneet jälkeensä kirjoituksia.

Bryson on todennäköisesti eri henkilö kuin Bryson Herakleialainen, sofisti ja matemaatikko joka vaikuttaa eläneen samaan aikaan kuin Sokrates. *[[Suda]]* kuitenkin vaikuttaa sekoittavan nämä kaksi Brysonia toisiinsa, sillä sen Sokratesta käsittelevä hakusana sanoo Bryson Herakleialaisen olleen Sokrateen tai Eukleideen oppilas ja harjoittaneen erististä dialektiikkaa Eukleideen jalanjäljissä.

## Lähteet

* 

### Viitteet
Rajaseudun henki

**Spirit of Border ** (suomennettu nimellä "Rajaseudun henki") on Zane Greyn kirjoittama historiallinen romaani, joka julkaistiin vuonna 1906. Romaani perustuu Ohiojoen putouksella sattuneisiin tapahtumiin 1700-luvun loppupuolella. Kirjassa Grey hyödynsi Lewis Wetzeliä, vuosina 1763–1808 elänyttä henkilöä, joka oli omistanut elämänsä Amerikan alkuasukkaiden tuhoamiseen. Tarina käsittelee määriläisen kirkon lähetystyöntekijöiden yrityksiä käännyttää intiaaneja kristityiksi. Kirja on erittäin romantisoitu edeltäjäänsä verrattuna.

## Aiheesta muualla
*Spirit of Border Gutenberg-projektissa
Eufantos Olynthoslainen

**Eufantos Olynthoslainen** (, ; s. ennen 349 eaa.) oli antiikin kreikkalainen megaralaiseen ja dialektiseen koulukuntaan kuulunut filosofi sekä historioitsija ja tragediakirjailija.

Eufantos oli kotoisin Olynthoksesta Khalkidikeltä. Hän oli Eubulideen oppilas ja Makedonian kuningas Antigonos I:n opettaja. Hän kirjoitti useita tragedioita, jotka saivat näytelmäkilpailuissa hyvän vastaanoton. Hän kirjoitti myös arvostetun teoksen *Kuninkuudesta* (, *Peri basileias*), joka oli osoitettu Antigonokselle, sekä omaa aikaansa käsitelleen historiateoksen *Historiat* (). Eufantoksen kerrotaan eläneen vanhalle iälle.

Sen Eufantoksen, jonka historiateosta Athenaios lainaa, täytyy olla eri henkilö, koska hän mainitsee Egyptin kuninkaan Ptolemaios III Euergeteen. Samoin egyptiläinen Eufantos, jonka eräästä egyptiläisestä rukouksesta tekemää käännöstä Porfyrios lainaa, on eri henkilö.

## Lähteet
Arena Metallurg

**Arena-Metallurg** on monitoimihalli Magnitogorskissa Venäjällä. Hallissa on istumapaikkoja 7&nbsp;700 katsojalle. KHL-liigaan osallistuva jääkiekkoseura HK Metallurg Magnitogorsk pelaa kotiottelunsa Arena-Metallurgissa.

## Historia

Rakennussopimus allekirjoitettiin 19. toukokuuta 2005, urakoitsijapuolena oli suomalainen rakennusurakoitsija Lemcon. Avajaiset pidettiin 12. tammikuuta 2007. Areenan avausottelussa kohtasivat HK Metallurg Magnitogorsk ja HK Vitjaz Tšehov, jotka olivat pelanneet myös kolme viikkoa aiemmin Magnitokorskin vanhemman hallin *I. H. Romazan -jääpalatsin* jäähyväisottelussa.
Rauhantekijä (artisti)

**Jyri Nylander** (s. 1978), tunnetaan paremmin taiteilijanimellään **Rauhantekijä**, on suomalainen rap-artisti. Hänen ensimmäiset räppinsä syntyivät hänen ollessaan viidennellä luokalla. Rauhantekijän sanoitukset käsittelevät maailman tilanteita ja tulevia profetioita. Rauhantekijä on julkaissut kaikki levynsä oman Luomu Records -levy-yhtiönsä kautta.'

## Diskografia
### Albumit
* Väisty valta (2003)
* KukkaPuskaRadio (2004)
* Rautarengas sulkeutuu (2005)
* Suggestio (2006)
* UG (kokoelma, 2008)

### Vierailijana

## Lähteet

## Aiheesta muualla
* Rauhantekijän sivut
* Rauhantekijä MySpace -sivustolla
* Luomu Recordsin sivut 
* Jyrin Youtube-kanava
Bryson

**Bryson** voi viitata seuraaviin henkilöihin:

Antiikin kreikkalaisia:
* Bryson Akhaialainen (n. 340 eaa.), megaralaiseen koulukuntaan kuulunut filosofi
* Bryson Herakleialainen (n. 450-390 eaa.), matemaatikko ja sofisti

Muita:
* Bill Bryson (s. 1951), yhdysvaltalainen kirjailija
* Jacob Bryson (s. 1997), kanadalainen jääkiekkoilija
* John Bryson (1943-2025), yhdysvaltalainen ministeri
* Peabo Bryson (s. 1951), yhdysvaltalainen muusikko.
Jokisilta

**Jokisilta** on Tyrnävän kunnassa sijaitseva kylä. Se sijaitsee noin kahdeksan kilometriä Tyrnävän kirkonkylältä länteen yhdystien 8240 läheisyydessä. Kylän asutus on keskittynyt pääasiassa Ängeslevänjoen varrelle. Asukkaita kylässä oli vuoden 2010 lopussa 213. Jokisillan kylän alueeseen lasketaan nykyisin myös eteläpuolella sijaitseva Partaan kulmakunta. 

Jokisillalla on toiminut alkujaan vuonna 1952 aloittanut kansakoulu, myöhemmin peruskoulu, joka lakkautettiin vuonna 2009. Koululla oli oppilaita viimeisellä lukukaudella (2008–2009) 22. Entisen koulurakennuksen pihapiirissä on pallo- ja luistelukenttä. Koulun lakkautumisen jälkeen rakennuksessa toimi joitakin vuosia päiväkoti. Nykyisin entinen koulurakennus on yksityiskäytössä.

## Lähteet
Niko Pirkola

**Niko Pirkola** (s. 7. syyskuuta 1989 Raahe) on suomalainen salibandyn maalivahti. Hän pelaa Oulun Luistinseurassa maalivahtina. Pirkolan tunnetuin ominaisuus on iso koko eli peittävyys. Ennen OLS:siin siirtymistä Pirkola pelasi raahelaisessa RaaPo SBT:ssä.

## Aiheesta muualla
* Pirkola OLS:n sivuilla
Janne Nissinaho

**Janne Nissinaho** (s. 1976) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:aan siirtymistä Nissinaho pelasi muun muassa  Pöllöissä, FBC Turussa, TPS:ssä ja Limingan Niittomiehissä.

Nissinaho on pelannut uransa aikana 25 runkosarjaottelua Salibandyliigassa.

Nissinaho on tunnettu voimakkaasta kiertojuoksusta lähtevästä voimakkaasta rannelaukauksesta. Usein maaliin johtanutta laukausta on kutsuttu nimellä "Kuningaskierto". Nissinaho tunnetaan myös hyvästä pelisilmästään ja kovasta voittamisen tahdostaan.

Nissinaho on tehnyt Tps:ssä pelaamissaan 87 ottelussa 47 maalia ja antanut 36 maaliin johtavaa syöttöä. Jäähyminuutteja on kertynyt 140 minuuttia.

## Lähteet

## Aiheesta muualla
* Nissinaho OLS:n sivuilla